《敦煌八景咏 其二 千佛灵岩》
清代·苏履吉

南山一望晓烟收，石洞㟏岈景色幽。古佛庄严千变相，残碑剥蚀几经秋。

摩挲铜狄空追忆，阅历沧桑任去留。玉塞原通天竺国，不须帆海觅瀛州。

作者简介：苏履吉，乳名发祥，字其旋，号九斋，生于清乾隆四十四年农历七月十三日（1779年8月25日），福建德化人。有《友竹山房诗草》七卷，补遗一卷，《友竹山房诗草续钞》七卷。